LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL PARAMOS SKYRIMO 2009–2014 M. NORVEGIJOS FINANSINIO MECHANIZMO PROGRAMOS LT10 „GEBĖJIMŲ STIPRINIMAS IR INSTITUCINIS VALSTYBĖS, PARAMOS GAVĖJOS, IR NORVEGIJOS VIEŠŲJŲ INSTITUCIJŲ, VIETOS IR REGIONINĖS VALDŽIOS BENDRADARBIAVIMAS“ TIESIOGINIO FINANSAVIMO PROJEKTUI „Klimato kaitos švelninimas ir pritaikymas vietos lygmeniu“ ĮGYVENDINTI

2017 m. vasario 8 d. Nr. 1V-106

Vilnius

Vadovaudamasis 2009–2014 m. Norvegijos finansinio mechanizmo programos LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ dvišalio bendradarbiavimo fondo lėšų panaudojimo projektams tiesiogiai finansuoti tvarkos aprašo, patvirtinto Lietuvos Respublikos vidaus reikalų ministro 2016 m. rugsėjo 26 d. įsakymu Nr. 1V-674 „Dėl 2009–2014 m. Norvegijos finansinio mechanizmo programos LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ dvišalio bendradarbiavimo fondo lėšų panaudojimo projektams tiesiogiai finansuoti tvarkos aprašo patvirtinimo“, 59 punktu ir atsižvelgdamas į Lietuvos Respublikos vidaus reikalų ministerijos Regioninės politikos departamento 2017 m. vasario 1 d. Paraiškos administracinės atitikties ir projekto tinkamumo finansuoti vertinimą ir išvadą Nr. 22VL-48,

s k i r i u 2009–2014 m. Norvegijos finansinio mechanizmo programos LT10 (valstybės biudžeto programos „Norvegijos finansinės paramos programa“ priemonės kodas 01-01-01 ir funkcija 03.06.01.01) tiesioginio finansavimo projektui „Klimato kaitos švelninimas ir pritaikymas vietos lygmeniu“ įgyvendinti lėšų – iki 117 467,06 EUR (šimto septyniolikos tūkstančių keturių šimtų šešiasdešimt septynių eurų šešių euro centų), iš jų:

1. 85 % nuo tinkamų finansuoti išlaidų yra Norvegijos finansinio mechanizmo projekto įgyvendinimo paramos lėšos (finansavimo šaltinis 1.3.3.1.33) – iki 99 847,00 EUR (devyniasdešimt devynių tūkstančių aštuonių šimtų keturiasdešimt septynių eurų);

2. 15 % nuo tinkamų finansuoti išlaidų yra Norvegijos finansinio mechanizmo projekto įgyvendinimo bendrojo finansavimo lėšos (finansavimo šaltinis 1.2.3.1.33) – iki 17 620,06 EUR (septyniolikos tūkstančių šešių šimtų dvidešimties eurų šešių euro centų).

Vidaus reikalų ministras	Eimutis Misiūnas